CELEX: 62008TN0381
Language: el
Date: 2008-09-15 00:00:00
Title: Υπόθεση T-381/08: Προσφυγή που ασκήθηκε στις 15 Σεπτεμβρίου 2008 — DAI κατά Επιτροπής

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/36
            
         Προσφυγή που ασκήθηκε στις 15 Σεπτεμβρίου 2008 — DAI κατά Επιτροπής
   (Υπόθεση T-381/08)
   (2008/C 313/65)
   Γλώσσα διαδικασίας: η πορτογαλική
   Διάδικοι
   
      Προσφεύγουσα: DAI — Sociedade de Desenvolvimento Agro-Industrial, SA (Coruche, Πορτογαλία) (εκπρόσωποι: J. da Cruz Vilaça, L. Romão και A. Mestre, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   
               —
            
            
               Να κρίνει την προσφυγή παραδεκτή.
            
         
               —
            
            
               Να κρίνει την προσφυγή βάσιμη και να ακυρώσει μερικώς την απόφαση 2008/445/ΕΚ της Επιτροπής των Ευρωπαϊκών Κοινοτήτων, της 11ης Ιουνίου 2008, για τον καθορισμό των ποσών ανά κράτος μέλος της αναδρομικής ενίσχυσης αναδιάρθρωσης προς τους καλλιεργητές και τις επιχειρήσεις που έχουν προβεί σε αναδιαρθρώσεις κατά τα έτη εμπορίας 2006/2007 και 2007/2008 στο πλαίσιο του προσωρινού καθεστώτος αναδιάρθρωσης του κλάδου της ζάχαρης στην Κοινότητα [κοινοποιηθείσα υπό τον αριθμό C(2008) 2557] (1), όσον αφορά ειδικότερα το αναλογούν στην Πορτογαλία ποσό ενίσχυσης για αναδιάρθρωση, που πρέπει να καταβληθεί στους καλλιεργητές και τις επιχειρήσεις που έχουν προβεί σε αναδιαρθρώσεις κατά τα έτη εμπορίας 2006/2007 και 2007/2008.
            
         
               —
            
            
               Να καταδικάσει την Επιτροπή στο σύνολο των δικαστικών εξόδων, περιλαμβανομένων και των της προσφεύγουσας.
            
         Λόγοι ακυρώσεως και κύρια επιχειρήματα
   Παράβαση του άρθρου 1, παράγραφος 1, στοιχείο γ', του κανονισμού (ΕΚ) 1261/2007 (2) και του άρθρου 16α του κανονισμού (ΕΚ) 1264/2007 (3).
   Παραβίαση των αρχών της ισότητας, της ασφάλειας δικαίου και της μη αναδρομικής ισχύος των νόμων.
   
      (1)  ΕΕ 2008, L 156, σ. 20.
   
      (2)  Κανονισμός (ΕΚ) 1261/2007 του Συμβουλίου, της 9ης Οκτωβρίου 2007, σχετικά με την τροποποίηση του κανονισμού (ΕΚ) 320/2006, για τη θέσπιση προσωρινού καθεστώτος αναδιάρθρωσης του κλάδου της ζάχαρης στην Κοινότητα (ΕΕ 2007, L 283, σ. 8).
   
      (3)  Κανονισμός (ΕΚ) 1264/2007 της Επιτροπής, της 26ης Οκτωβρίου 2007, για την τροποποίηση του κανονισμού (ΕΚ) 968/2006 σχετικά με τον καθορισμό των λεπτομερών κανόνων εφαρμογής του κανονισμού (ΕΚ) 320/2006 του Συμβουλίου για τη θέσπιση προσωρινού καθεστώτος αναδιάρθρωσης του κλάδου της ζάχαρης στην Κοινότητα (ΕΕ 2007, L 283, σ. 16).